EkBass/fiwiki-20250220-pages-articles huggingface dataset:
OMX Helsinki 25

OMX Helsinki 25 (OMXH25, aiemmin HEX25 ja FOX) on Helsingin pörssin osakeindeksi. Se on markkina-arvopainotettu indeksi, joka koostuu Helsingin pörssin 25 vaihdetuimmasta osakkeesta. Yksittäisen osakelajin paino on rajoitettu 10 %:iin. Indeksiin kuuluvat osakelajit tarkistetaan kaksi kertaa vuodessa (1. helmikuuta ja 1. elokuuta) ja osakepainot neljä kertaa vuodessa (1. helmikuuta, 1. toukokuuta, 1. elokuuta ja 1. marraskuuta). OMXH25-indeksiä käytetään vertailuindeksinä erilaisten suomalaisten osakesalkkujen hoidossa. Indeksin ISIN-tunnus on FI0008900212. == Historia == Indeksin laskenta alkoi 4. maaliskuuta 1988 nimellä FOX ja arvolla 500. Yksittäisen osakkeen maksimi painoarvo rajoitettiin 20 prosenttiin 1. marraskuuta 1995. Indeksin uudeksi nimeksi tuli HEX25 ja osakkeen maksimipainoarvoksi 10 prosenttia 1. elokuuta 2001. Myöhemmin helmikuussa 2002 Helsingin pörssi aloitti markkinat indeksiin perustuvalle indeksiosuusrahastolle. HEX25-nimi vaihtui nykyiseen käytössä olevaan OMX Helsinki 25 -nimeen 15. marraskuuta 2004. == Luettelo indeksin yhtiöistä == Indeksin yhtiöt 1. helmikuuta 2024 lähtien: Yhtiö Osakkeen tunnus Cargotec Oyj (B-osake) CGCBV Elisa Oyj ELISA Fortum Oyj FORTUM Huhtamäki Oyj HUH1V Konecranes Oyj KCR Kemira KEMIRA Kesko Oyj (B-osake) KESKOB KONE Oyj KNEBV Kojamo KOJAMO Mandatum MANTA Metsä Board Oyj (B-osake) METSB Metso METSO Nordea Bank Oyj NDA FI Neste Oyj NESTE Nokia Oyj NOKIA Orion Oyj (B-osake) ORNBV Outokumpu Oyj OUT1V Qt Group QTCOM Sampo Oyj (A-osake) SAMPO Stora Enso Oyj (R-osake) STERV Tietoevry TIETO Nokian Renkaat Oyj TYRES UPM-Kymmene Oyj UPM Valmet Oyj VALMT Wärtsilä Oyj Abp WRT1V ==Lähteet== == Aiheesta muualla == * Nasdaq Nordic: OMX Helsinki 25 -koostumus * Kauppalehti: OMXH25-indeksi * Luokka:Seulonnan keskeiset artikkelit Luokka:Luettelot taloudesta
Eduardo López de Romaña

Eduardo López de Romaña (1847–1912) oli Perun presidentti 1899–1903. Hän oli yksi konservatiivisen Partido Civilin presidenteistä "aristokraattisen tasavallan" aikana. López de Romaña syntyi Arequipassa. Nuorena hän lähti opiskelemaan Eurooppaan, hän valmistui insinööriksi. Palattuaan takaisin Peruun hän alkoi kiinnostua politiikasta. López de Romaña nousi presidentiksi myös Partido Demócratan tuella, joka aluksi tuki hänen veljeään Alejandro López de Romañaa, mutta hänen kieltäydyttyään presidentinvirasta Eduardo López de Romaña valittiin. López de Romañan presidentiviran ajan demokraatit hallitsivat edustajainhuonetta ja civistat senaattia. Pian demokraatit siirtyivät kuitenkin oppositioon ja López de Romaña täytti hallituksen omilla miehillään. Häntä vastaan tehtiin lukuisia vallankaappausyrityksiä, mutta hän selvisi presidentinkautensa loppuun 1903. Hänen kautensa aikana alkoi Partido Civilin hegemonia ja otettiin käyttöön termi "República Aristocrática", jonka katsotaan jatkuneen Augusto B. Leguía toiseen hallitukseen asti. Lopez de Romana, Eduardo Lopez de Romana, Eduardo Lopez de Romana, Eduardo
Lasse Lagerblom

Lasse Lagerblom (s. 27. helmikuuta 1980 Lahti) on suomalainen jalkapalloilija. Hän oli pelipaikaltaan keskuspuolustaja. Lagerblom on pelannut Veikkausliigassa FC Lahden ja FC Hongan joukkueissa. Myös hänen veljensä Pekka Lagerblom on tunnettu jalkapalloilija. == Lähteet == Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Suvanto (järvi)

Suvanto () on järvi Vuoksen eteläisessä laskuhaarassa Karjalankannaksella Suomen Neuvostoliitolle luovuttamalla alueella. Suvannon pinta-ala on 43,31 km² ja sen pinta on 7,5 metriä merenpinnan yläpuolella. Järvi on malliltaan pitkänomainen, pituutta sillä on noin 30 kilometriä ja leveyttä 1–2,5 kilometriä. Suurin osa Vuoksen vesistä laskee Suvannon ja sen lasku-uoman, Taipaleenjoen, kautta Laatokkaan. Suvanto kuului Suomelle kuuluessaan Sakkolan kuntaan, lukuun ottamatta aivan itäisintä päätä, joka kuului Metsäpirtin kuntaan. Nykyisin järvi kuuluu Leningradin alueen Käkisalmen piiriin. == Historia == Suvanto laski länteen Vuokseen vuoteen 1818 asti, jolloin Suvannon ja Laatokan välistä kannasta kaivettiin. Tarkoituksena oli saada Suvannon kevättulvat vähenemään kaivamalla kaivanto Laatokkaan. Kaivannon kaivamisen seuraukset olivat kuitenkin suuremmat kuin oli osattu odottaa. Suvannon vedet alkoivat laskea Laatokkaan sellaisella voimalla, että vesi vei mukanaan suuria puita, kiviä ja rakennuksiakinLuovutettu Karjala – Sakkola. Jylinä kuului Pähkinälinnaan asti. Zachris Topelius kertoo kirjassaan Vanha kaunis Suomi, että rakennuksen pirstaleilla kiekui kukko Laatokalla. Tulvien vähentämiseksi tarkoitetusta kaivannosta syntyi leveä Taipaleenjoki. Suvannon pinta laski seitsemän metriä ja järven rannoille syntyi noin 5 000 hehtaaria viljelyskelpoista maata. Suvannon entinen lasku-uoma Vuokseen hävisi kokonaan ja tilalle tuli Kiviniemen kannas. Vuoksen ja Suvannon välinen Kiviniemen kannas puhkaistiin vuonna 1857, jolloin syntyi Kiviniemenkoski (880 metriä pitkä, 2,9 metriä korkea ja 17,5 Mw)Suomenmaa V, Viipurin lääni. Tietosanakirjaosakeyhtiö, Helsinki 1923 , jota pitkin suurin osa Vuoksen vesistä alkoi laskea Suvannon kautta Laatokkaan. Suojajoukkotaisteluiden tuloksena Suomen talvisodan pääpuolustusasema Kannaksella muodostui 6. joulukuuta 1939 mennessä Suvannolle. Rintamavastuu alueella kuului III armeijakunnan 10. divisioonalle. == Lähteet == Luokka:Vuoksen alue‎ Luokka:Luovutettujen alueiden järvet Luokka:Leningradin alueen järvet Luokka:Sakkola Luokka:Metsäpirtti
KF Partizani Tirana

KF Partizani Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1946 perustettu seura on yksi Albanian menestyneimmistä, joskin viimeisin sen 17 Albanian mestaruudesta on kaudelta 1992-93. Partizani Tirana on myös ainoa albanialaisjoukkue, joka on yksityisessä omistuksessa. == Saavutukset == * Albanian mestaruudet: 17 (1947, 1948, 1949, 1954, 1957, 1958, 1959, 1961, 1963, 1964, 1971, 1979, 1981, 1987, 1993, 2019, 2023) * Albanian cup-mestaruudet: 15 (1948, 1949, 1957, 1958, 1961, 1964, 1966, 1968, 1970, 1973, 1980, 1991, 1993, 1997, 2004) * Albanian supercup-mestaruudet: 2 (1993, 2004) == Aiheesta muualla == * Partizani.net Partizani Tirana, KF Luokka:Vuonna 1946 perustetut urheiluseurat Luokka:Tiranan urheilu
Vesa Vasara

Vesa-Pekka Vasara (s. 16. elokuuta 1976 Helsinki) on entinen suomalainen jalkapalloilija ja nykyinen jalkapallovalmentaja, joka toimii Veikkausliigassa pelaavan FC Interin päävalmentajana. Pelipaikaltaan hän oli oikea laitalinkki, ja hänet tunnettiin erityisesti keskityksistään. FC Interiä ennen Vasara valmensi vuosina 2017-2023 FC Honkaa. Vasara pelasi muun muassa Helsingin Jalkapalloklubissa, FC Jokereissa, Kalmar FF:ssä, FF Jarossa ja FC Hongassa. Mestarien liigan karsinnoissa 1998 hän puski tärkeän vierasmaalin ranskalaista FC Metziä vastaan, kun HJK eteni liigan lohkovaiheeseen astihttp://www.hjk.fi/uutiset/Miehet-2177 . Vasara pelasi kaksitoista ottelua Suomen jalkapallomaajoukkueessa. Peliuran jälkeen hän on toiminut valmentajana HJK:ssa sekä Hongassa. Myös hänen pikkuveljensä Jussi Vasara on jalkapalloilija. == Valmentajaura == Vasara aloitti vuonna 2009 päävalmentajana uudessa FC Hongan reservijoukkueessa Pallohongassa, joka pelasi Kakkosessa. Hän toimi joukkueen päävalmentajana vuoteen 2011 saakka. Vasara työskenteli Veikkausliiga-joukkue FC Hongan apuvalmentajana vuosina 2012-2013. Hän työskenteli vuosina 2014-2016 HJK:n apuvalmentajana. Vasara aloitti vuonna 2017 Ykköseen nousseen FC Hongan päävalmentajana. Honka sijoittui Vasaran ensimmäisenä päävalmentajavuonna Ykkösen toiseksi ja pääsi liigakarsintaan. Liigakarsinnassa Honka voitti HIFK:n vierasmaalisäännön turvin ja nousi Veikkausliigaan. Vasara valmensi FC Honkaa aina vuoteen 2023 saakka, jolloin edustusjoukkueen taustayhtiö Esport Honka oy hakeutui konkurssiin. Parhaiten Honka menestyi Vasaran päävalmentajavuosina kaudella 2022, jolloin joukkue oli Veikkausliigan kolmas. Marraskuussa 2023 ilmoitettiin, että Vasara aloittaa kaudella 2024 FC Interin päävalmentajana. Hänen sopimus kattaa vuodet 2024-2025. == Saavutukset == * Lupaava pelaaja 1992 * Suomen mestaruus 1997 * Suomen Cup 1996 * Liigacup 1996, 1998 == Lähteet == == Aiheesta muualla == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Veikkausliigan legendat Luokka:Vuonna 1976 syntyneet Luokka:Elävät henkilöt
Tjumen

Tjumen () on Venäjän kaupunki ja Tjumenin alueen pääkaupunki. Se sijaitsee Turajoen varrella 2 144 kilometriä Moskovasta itään Länsi-Siperiassa. Vuoden 2010 väestönlaskennan aikaan kaupungissa asui runsas 580 000 henkeä. == Maantiede == === Ilmasto === ==Historia== Tjumen oli Siperian ensimmäinen venäläinen kaupunki, kun Fjodor I perusti sen 1586 Siperian tataarien Chimhi- Tura-nimisen kaupungin paikalle, jonka venäläinen kasakkapäällikkö Jermak oli joukkoineen vallannut 1581. Siperian kaanikunnan Tjumenin alueet oli liitetty Venäjään edellisenä vuonna, ja niitä turvaamaan kaupungista varustettiin venäläisten etuvartio. Aluksi kaupunkia asuttivat etupäässä kasakat ja streltsit. 1600- ja 1700-luvuilla Tjumenista kehittyi tärkeä kaupankäynnin keskus Keski-Aasiaan, Kiinaan ja Persiaan suuntaaville kauppareiteille. Kaupunki oli tuolloin myös tärkeä nahka- ja käsityötavaroiden valmistaja. Vuonna 1763 Tjumenissa asui noin 7000 ihmistä. Siperian ensimmäinen höyrylaiva rakennettiin Tjumenissa 1836, ja vuonna 1885 Siperian poikki kulkeva rautatie saavutti paikkakunnan. Venäjän sisällissodan aikana Tjumen oli ensin Aleksandr Koltšakin ja hänen Valkokaartinsa hallinnassa, mutta tammikuussa 1918 sen valtasi Puna-armeija. 1930-luvulla Tjumen kasvoi yhdeksi Neuvosto-Siperian suurimmista teollisuuskaupungeista. Tjumenissa tuotettiin höyry- ja rahtilaivoja, huonekaluja sekä turkis- ja nahkavaatteita. Toisen maailmansodan aikaan Leninin ruumis siirrettiin Moskovasta kätkettyyn hautaan paikkaan, jossa nykyään on Tjumenin maatalousinstituutti. Sodan aikana myös lukuisia tehtaita evakuoitiin Tjumeniin Neuvostoliiton eurooppalaisista osista. Monia sotilastarvikkeita valmistettiin kaupungissa. Elokuun 14. 1944 Tjumenista tuli laajan Tjumenin alueen pääkaupunki. Vuonna 1948 Tjumenin alueelta löydettiin öljyä, ja 1960- ja 1970-luvuilla öljyteollisuudesta tulikin kaupungin talouden osa. Kuuluisia Tjumenissa syntyneitä henkilöitä: *Grigori Rasputin *Tamara Toumanova *Vladislav Krapivin ==Moderni kaupunki== Nykyään Tjumen on tärkeä maakaasu- ja öljyteollisuuden keskus Venäjällä, joka on vaurastunut erityisesti Hanti-Mansian ja Jamalin Nenetsian luonnonrikkauksilla. Tjumenin elintaso on selvästi maan keskiarvoa korkeampi. Monet yhtiöt kuten Gazprom, Lukoil ja taannoin Jukos ovat keskittäneet toimintaansa Tjumeniin. Lentoyhtiö UTair pitää myös päämajaansa Tjumenissa. Vuonna 2025 valmistuva Tjumen–Jekaterinburg-moottoritie on osa Eurooppa–Länsi-Kiina-käytävä-projektia ja jatkuu Venäjän läntisille alueille. == Tjumenin monumentit == Tjumenin kaupunkiin on rakennettu paljon henkilöpatsaita ja muita muistomerkkejä. File:Tyumen Monument To VI Lenin.jpg| Leninin patsas File:Tyumen Monument To Great Geologist Ervie.jpg| Ervyen patsas File:Tyumen Monument To Sain Filofey Leschinskiy.jpg| Filofey Leštšinskyn patsas File:Tyumen Monument CivilWar To Fallen.jpg| Venäjän sisällissodan muistomerkki ==Lähteet== ==Aiheesta muualla== *Tjumenin kaupunginhallinto Luokka:Tjumenin alueen kaupungit
Lasse Siurala

Lasse Siurala (s. 1946) on suomalainen sosiologi ja entinen Helsingin kaupungin nuorisotoimenjohtaja. Siurala on toiminut myös Helsingin kauppakorkeakoulun taloussosiologian assistenttina, lehtorina ja apulaisprofessorina 1974–1994. Nuorisotoimenjohtaja hän oli vuosina 1995–2012.http://www.etampere.fi/etre_old/kuvapankki/pics/462.pdf Vuosina 1998–2001 hän toimi Euroopan neuvoston nuoriso- ja urheiluosaston johtajana Strasbourgissa.http://www.ykliitto.fi/maapyora/siurala.htm Siurala on perehtynyt erityisesti ehkäisevään huumevalistukseen.http://pre20031103.stm.fi/suomi/pao/ehkhuumetyo/trm03_5.htm Siurala oli 1969 perustetun Suomen karateliiton perustajajäsen ja ensimmäinen puheenjohtaja. Karatea Siurala harjoitteli aktiivisesti vuosina 1967–1987. ==Julkaisuja== * * * * * * * ==Lähteet== Luokka:Suomalaiset sosiologit Luokka:Suomalaiset virkamiehet Luokka:Suomalaiset karatekat Luokka:Vuonna 1946 syntyneet Luokka:Elävät henkilöt
Keralan piirikunnat

Keralan osavaltio Intiassa jakautuu 14 piirikuntaan. Useimpien nimi on sama kuin niiden hallintokeskus. * Alappuzhan piirikunta * Ernakulamin piirikunta * Idukkin piirikunta * Kannurin piirikunta * Kasaragodin piirikunta * Kollamin piirikunta * Kottayamin piirikunta * Kozhikoden piirikunta * Malappuramin piirikunta * Palakkadin piirikunta * Pathanamthittan piirikunta * Thiruvananthapuramin piirikunta * Thrissurin piirikunta * Wayanadin piirikunta *
Erwin Vandenbergh

Erwin Vandenbergh (s. 26. tammikuuta 1959 Ramsel, Belgia) on belgialainen entinen jalkapalloilija, pelipaikaltaan hyökkääjä. Erwin voitti vuosien 1979 ja 1991 välillä kuusi kertaa Belgian pääsarjan Jupiler Leaguen maalikuninkuuden, kolmessa eri seurassa Liersessä (kolme kertaa), RSC Anderlechtissä (2 kertaa) ja kerran Gentissä. Vuonna 1979 Erwin teki 39 maalia 34:ssä ottelussa ja voitti siten Euroopan kultaisen kengän. Vandenbergh edusti urallaan myös ranskalaista Lillea. Belgian maajoukkueessa Erwin muistetaan erityisesti hienosta voittomaalista Argentiinaa vastaan vuoden 1982 MM- kisoissa. Erwinin poika Kevin Vandenbergh pelaa myös hyökkääjänä Genkissä. Luokka:Belgialaiset jalkapalloilijat Luokka:Vuonna 1959 syntyneet Luokka:Elävät henkilöt
The Great Fall

The Great Fall on ruotsalaisen Narnia-yhtyeen neljäs albumi. Albumia nauhoitettiin ja miksattiin toukokuulta 2002 tammikuulle 2003. Aiemmista levyistä poiketen The Great Fallia ei julkaistu Japanissa. Yhtyeen laulaja Christian Liljegren on esiintynyt tästä albumista alkaen nimellä Christian Rivel. Myös yhtyeen kokoonpanossa on tapahtunut muutoksia edellisen levyn jälkeen. Basistiksi tuli Jakob Perssonin tilalle Andreas Olsson, joka oli jo aiemmin tehnyt yhteistyötä Rivelin kanssa toisessa yhtyeessä. Levyllä vierailevat Hammerfall-yhtyeen rumpali Anders Johansson, Saviour Machinen Eric Clayton sekä jo edellisellä albumilla laulanut Per Hagström. == Yhtyeen kokoonpano albumilla == * Christian Rivel – laulu * Carl Johan Grimmark – sähkökitarat, taustalaulu ja kosketinsoittimet * Andreas Olsson – basso * Andreas Johansson – rummut ja lyömäsoittimet * Martin Claesson – kosketinsoittimet === Vierailijat === * Per Hagström – taustalaulu ja "sotilaan" ääni * Anders Johansson – rummut ("Judgement Day") * Eric Clayton – laulu ja puhe ("The Great Fall Of Man") == Kappaleet == # War Preludium (säv. & san. Grimmark) # The Countdown Has Begun (säv. & san. Grimmark) # Back from Hell (säv. Grimmark, san. Rivel & Grimmark) # No Time to Lose (säv. Grimmark & Olsson, san. Rivel & Grimmark) # Innocent Blood (säv. Grimmark, san. Rivel & Grimmark) # Ground Zero (instrumental, säv. Grimmark, Johansson & Claesson) # Judgement Day (säv. & san. Grimmark) # Desert Land (instrumental, säv. Grimmark) # The Great Fall of Man (säv. & san. Grimmark, runo Grimmark & Clayton) == Arvostelut == * Imperiumi: 6½/10 * Soundi: == Lähteet == == Aiheesta muualla == * * Great Fall, The Great Fall, The
Quirinalis

Collis Quirinalis () on yksi Rooman alkuperäisistä seitsemästä kukkulasta. Nykyään nimi yhdistetään erityisesti alueella sijaitsevaan Palazzo del Quirinaleen, joka toimii Italian presidentin virka-asuntona ja on yksi Italian valtion symboleista. Quirinalis sijaitsee Rooman koillisosassa ulottuen antiikin aikaiselta Porta Collinalta lounaaseen kohti Capitoliumia. Alun perin kukkula oli osa neljän kukkulan ryhmää, johon kuuluivat idässä sijainneen Quirinaliksen lisäksi etelässä Latiaris, keskellä Mucialis (tai Sanqualis) ja pohjoisessa Salutaris. Kukkulalla on jälkiä asutuksesta jo 700- ja 600-luvuilta eaa. ja tarun mukaan sen ensimmäisiä asuttajia olivat sabiinit. Kukkula onkin saanut nimensä sabiinien sodanjumalan Quirinuksen mukaan, ja kyseisellä jumalalla oli kukkulalla kulttipaikka, jonne rakennettiin temppeli vuonna 293 eaa. Kukkulalla palvottiin myös monia muita jumalia: Capitoliumin triadin kulttia harjoitettiin mahdollisesti Quirinaliksella ennen kuin kultti siirtyi Capitoliumille ja kukkulalla oli temppelit ainakin Floralle, Semo Sancukselle sekä Augustuksen ajalta lähtien myös Marsille. Kukkulan pohjoisreunalla sijaitsi tasavallan ajan Rooman kuuluisin puutarha-alue, joka oli Sallustiuksen suvun omistuksessa. Trajanuksen aikana kukkulan länsiosista hakattiin pois iso osa maata Trajanuksen forumin tieltä, ja Konstantinus Suuren aikana Quirinalikselle rakennettiin Rooman viimeiset suuret kylpylät, thermae Constantini. Keskiajalla kukkulalla oli lähinnä aristokraattisten sukujen huviloita. Näkyvimpiä ajan monumentteja alueella on Trajanuksen kauppahallien taakse kohonnut Torre delle Milizie. Tuolloin kukkula tunnettiin nimellä Monte Cavallo Konstantinuksen kylpylöistä peräisin olevien suurten patsaiden mukaan, jotka kuvaavat dioskuureja hevosien kera. Patsaat ovat nykyään alueen tärkeimmällä aukiolla Piazza del Quirinalella, jolla sijaitsee myös pääsisäänkäynti Palazzo del Quirinaleen, josta Quirinalis nykyään parhaiten tunnetaan. Kyseinen palatsi oli aluksi paavin kesähuvila, myöhemmin Italian kuninkaan palatsi ja nykyään Italian presidentin virka-asunto. Palazzon rakentaminen sai alkunsa vuonna 1573, kun paavi Gregorius XIII vieraili Luigi d’Esten villassa Quirinaliksella ja päätti rakennuttaa alueelle oman kesähuvilansa. Palazzoa on laajennettu useita kertoja vuosisatojen kuluessa ja sen suunnittelussa ovat olleet mukana muiden muassa Domenico Fontana, Gian Lorenzo Bernini ja Piranesi. Palatsi oli paavien residenssi aina vuoteen 1870, jolloin siitä tuli Italian yhdistyneen kuningaskunnan kuninkaiden palatsi ja vuodesta 1946 Italian presidentin virka-asunto. ==Aiheesta muualla== *Palazzo del Quirinalen kotisivut *
Erkki Pajala

Erkki Pajala () oli suomalainen näyttelijä, joka esiintyi niin teatterissa, televisiossa kuin elo­kuvissakin. Hänen tunnetuimpia televisio­roolejaan on Alpo Nieminen televisio­sarjassa Elämän­meno. == Yksityiselämä == Pajala oli naimisissa näyttelijä Eeva-Maija Haukisen kanssa. Hänen poikansa oli näyttelijä Turo Pajala. == Filmografia == Elokuvat Elokuvat Elokuvat Vuosi Nimi Rooli 1955 Villi Pohjola mies Utopilassa 1970 Aliisa talon­mies 1972 Kun taivas putoaa... toimittaja Olli Meri 1975 Mies, joka ei osannut sanoa ei huuli­harppua soittava jouto­mies 1975 Kuolleista herännyt Jönni Lumperi 1976 Manilla­köysi Joose Keppilä 1980 Aurinko­tuuli Fabian, vahti­mestari 1982 Aidankaatajat eli heidän jälkeensä vedenpaisumus Tauno Hartman 1983 Mona ja palavan rakkauden aika Teuvo Virtanen, herätys­kokouksessa todistava muusikko 1986 Kuningas lähtee Ranskaan tykki­mies 1988 Nuoruuteni savotat Nevala, kunnan­valtuuston puheen­johtaja 1988 Ariel kaivos­mies 1989 Pentti Haanpää – elokuva luovuudesta Remu-Eemeli 1991 Kuutamosonaatti 2: Kadunlakaisijat isä, Reima Kyyrölä 1992 Yötuuli Heikki Orvola Televisio Televisio Televisio Vuosi Sarja Rooli 1969 Yhdeksän miehen saappaat sota­mies Lehto Lyhytelokuvat Lyhytelokuvat Lyhytelokuvat Vuosi Nimi Rooli 1981 Vierailu kuollut 1985 Kastematojen aika onkija 1987 Strutsi 1989 Raatimies Silvesterin sairaus isä Eskeli 1992 Taivaan kukka vanha mies 1992 Papukaijamies Papu­kaija­mies == Lähteet == Luokka:Suomalaiset näyttelijät Luokka:Jussi-palkinnon saajat Luokka:Vuonna 1929 syntyneet Luokka:Vuonna 1992 kuolleet
Etyleenisyanohydriini

Etyleenisyanohydriini on orgaaninen yhdiste (nitriili), joka on huoneenlämmössä (20 °C) olomuodoltaan väritöntä - keltaista nestettä. Sen kemiallinen kaava on C3H5NO ja rakennekaava HOCH2CH2CN. Etyleenisyanohydriinista käytetään myös nimityksiä 3-hydroksipropionitriili, 2-syanoetanoli, glykolisyanohydriini ja metanoliasetonitriili. Etyleenisyanohydriinin moolimassa on 71,08 g/mol, sulamispiste –46 °C, kiehumispiste 228 °C (hajoaa), tiheys 1,04 g/cm3, sekoittuu veteen, leimahduspiste 129 °C o.c., itsesyttymislämpötila 494 °C ja CAS-numero 109-78-4. Etyleenisyanohydriiniä valmistetaan etyleenioksidin ja vetysyanidin reaktiolla. Yhdistettä käytetään akryylihapon sekä akrylaattien valmistuksessa ja selluloosajohdannaisten liuottimena.Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. : == Ympäristö- ja terveysvaikutukset == Lyhytaikainen altistus ärsyttää silmiä ja ihoa. == Lähteet == == Aiheesta muualla == *Etyleenisyanohydriinin käyttöturvallisuustiedote, Sigma Aldrich, viitattu 11.2.2015. * Luokka:Nitriilit
Egorovin lause

Matematiikassa Egorovin lause antaa ehdon mitallisten funktioiden jonon tasaiselle suppenemiselle. Olkoon (fn) jono reaaliarvoisia mitallisia funktioita mitta-avaruudessa (X,Σ,μ) siten, että fn suppenee μ-melkein kaikkialla äärellismittaisessa joukossa A kohti rajafunktiota f. Tällöin kaikilla ε > 0 on olemassa A:n osajoukko B jolle μ(B) < ε ja (fn) suppenee tasaisesti kohti f:ää joukossa A−B. Tässä μ(B) tarkoittaa B:n (μ-)mittaa. Toisin sanoin pisteittäinen suppeneminen A:n melkein jokaisessa pisteessä antaa funktiolle f A:ssa paljon vahvemman tasaisen suppenemisen jossain A:ta mielivaltaisen vähän pienemmässä A:n osajoukossa. Lause voidaan todistaa suoraan käyttämällä tasaisen suppenemisen määritelmää ja μ:n subadditiivisuutta. Lauseen antamaa suppenemista kutsutaan melkein tasaiseksi suppenemiseksi. Huomaa, että oletus μ(A) < ∞ on välttämätön Egorovin lauseessa. Tarkastellaan Lebesguen mitan suhteen indikaattorifunktiota :f_n(x) = 1_{[n,n+1]}(x), joka on määritelty kaikilla reaaliluvuilla R. Tämä jono suppenee pisteittäin kohti nollafunktiota kaikkialla, mutta ei suppene tasaisesti missään joukossa R−B, missä B on mikä tahansa äärellismittainen joukko. Egorovin lausetta voidaan soveltaa kompaktikantajaiseen jatkuvaan funktioon, jolloin saadaan todistettua Lusinin lause. Lause on nimetty Dmitri Egorovin, venäläisen fyysikon ja geometrikon, mukaan. == Aiheesta muualla == *Beals, Richard (2004). Analysis: An Introduction. New York: Cambridge University Press. ISBN 0-521-60047-2. *Weisstein, Eric W., et al. (2005). Egorov's Theorem. Retrieved April 19, 2005. Luokka:Matemaattiset teoreemat
Red Crag

Red Crag (RCG) on Itä-Englannissa oleva punaista maata sisältävä kerrostuma, joka on noin 2,6 miljoonaa vuotta vanha ja osuu nykyisen laskutavan mukaan pleistoseenin jääkausien alkuun (Gela-vaihe). Tämän seudun kerrostumien nimissä esiintyvä termi crag tarkoittaa simpukan- tai kotilonkuorta sisältävään hiekkaa. Red Cragin punainen väri johtuu rautayhdisteistä. Itä- Angliassa sijaitseva Red Crag on hiekkaista ja mereistä. Kerrostumasta löytyy paikoin ns. kryogeenisiä, jäätymiseen liittyviä tekijöitä eli merkkejä ikiroudasta. Punainen kerrostuma on terävärajainen, alempana kerrostuma on muuttumaton. Kerrostumasta ovat kalsiittimineraalit poistuneet ja punainen rauta jäänyt jäljelle. Oletetaan tämän tapahtuneen ikiroudan sulaessa aina kesäisin. Sulavesi on muokannut liuottamalla mineraaleja. Red Cragiin on joutunut mm. mioseenikauden hain hampaita. Red Cragia on löydetty mm. Ludhamista. Kerrostumaa edeltää Coralline Crag CGC, ja sitä seuraa Norwich Crag (MIS 81-68). Red Crag vaihtuu joissain paikoissa ilman selvää rajaa Norwich Cragiin, johon liittyy Englannin vanhin jäätikön asema, Chillesford Sandin muodostuma Luoteis-Essexin seuduilla. == Aiheesta muualla == *Pliocene Encyclopedia Britannica, 1911 edition. Luokka:Kerrostumat
Homobaari

Homobaarilla tarkoitetaan baaria tai yökerhoa, jonka asiakaskunta koostuu lähinnä seksuaalivähemmistöistä. Suomen ensimmäinen homobaari, Gay Gambrini, perustettiin Helsingissä vuonna 1984. Itseään avoimesti homobaareina mainostavat ravintolat yleistyivät Suomessa 1990-luvulla. Nykyisiä Suomessa olevia homobaareja ovat muun muassa Mixei ja DTM. ==Katso myös== *Glory hole *Kruisailu == Aiheesta muualla == * Ranneliike.net: Suomen homobaarit / Gay bars in Finland *
2\. divisioona (talvisota)

2\. divisioona oli talvisodassa vihollistiedustelun ja sodanjohdon hämäämiseen pyrkivän divisioonien uudelleen numeroinnin tulos, joka toteutettiin vuodenvaihteessa 1939–1940. Alkuperäiseltä numeroltaan 2. divisioona oli 11. divisioona, joka oli Kymenlaakson sotilaspiirissä perustettu yhtymä.Sotatieteen laitos: ”Talvisodan historia” osa 2 s. 105. Wikipediassa 2. divisioonaa käsitellään sen alkuperäisen numeron mukaisessa artikkelissa. == Katso myös == *11. divisioona == Lähteet == * === Viitteet === 02\. Divisioona
Enter the Gate

__NOTOC__ Enter the Gate on ruotsalaisen Narnia-yhtyeen viides studioalbumi, joka julkaistiin 23. maaliskuuta 2006. Narnia vaihtoi levy-yhtiötä sekä Euroopassa että Japanissa. Levy julkaistiin Japanissa maaliskuussa 2006 ja Euroopassa kuukautta myöhemmin. Martin Claessonin jätettyä yhtyeen vuonna 2003 Narnia on ollut vailla vakituista kosketinsoittajaa. Kitaristi Carl Johan Grimmark soitti Enter the Gate -levylle myös kosketinsoittimet. Kaikki levyn kappaleet ovat Grimmarkin ja Christian Rivelin säveltämiä ja sanoittamia. == Kappaleet == # # # # # # # # # # (vain Japanin painoksessa) # (Bonuskappale) # (Dance Remix) == Kokoonpano == * Christian Rivel – laulu * Carl Johan Grimmark – kitarat, lap steel, kosketinsoittimet, taustalaulu * Andreas Olsson – basso * Andreas Johansson – rummut, triangeli \+ * Mats Levén – taustalaulu == Arvostelut == * Angelic Warlord: 95%Angelic Warlord review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Narnian albumit
1\. FC Nürnberg

1\. FC Nürnberg on jalkapallojoukkue Nürnbergistä, Baijerin osavaltiosta Saksasta. Joukkue tunnetaan lyhyemmin nimellä FCN tai der Club. Joukkueen värit ovat viininpunainen ja musta. Nürnberg pelaa kotiottelunsa 50 000-paikkaisella Max-Morlock-Stadionilla. Seuralla on noin 15 000 jäsentä. Seuralla on pitkä ja menestyksekäs historia. Seuran perustivat 4. toukokuuta 1900 joukko nuoria miehiä, joilla oli tapana kokoontua paikallisessa baarissa nimeltään "Bürenhütte". Nürnberg oli aina vuoteen 1987 saakka eniten Saksan mestaruuksia voittanut seura, kunnes FC Bayern München ohitti sen. Nykyään seurassa on mahdollista harrastaa jalkapallon lisäksi nyrkkeilyä, käsipalloa, rullaluistelua, luistelua, uintia, maastohiihtoa ja tennistä. == Saavutukset == * Saksan mestaruus (9): 1920, 1921, 1924, 1925, 1927, 1936, 1948, 1961, 1968 * Saksan cup voittaja (4): 1935, 1939, 1962, 2007 * Etelä-Saksan mestari (13): 1916, 1918, 1920, 1921, 1924, 1927, 1929, 1947, 1948, 1951, 1957, 1961, 1962 * Baijerin mestari (6): 1907, 1934, 1936, 1937, 1938, 1940 * Pohjois- Baijerin mestari (2): 1943, 1944 * Saksan 2. Bundesliigan mestari (4): 1980 (etelä), 1985, 2001, 2004 == Entisiä valmentajia == * Dieter Hecking * Michael Oenning * Thomas von Heesen * Hans Meyer * Wolfgang Wolf * Klaus Augenthaler * Felix Magath * Arie Haan * Michael Wiesinger * Gertjan Verbeek * Valérien Ismaël * Markus Weinzierl == Lähteet == == Aiheesta muualla == * Virallinen sivu Nürnberg Luokka:Vuonna 1900 perustetut urheiluseurat Luokka:Nürnbergin urheilu
La Junta

La Junta on kaupunki Oteron piirikunnassa Coloradon osavaltiossa Yhdysvalloissa. Vuoden väestönlaskennassa sen asukasluku oli 7 568\. Kaupunki sijaitsee osavaltion kaakkoisosassa Arkansasjoen varrella Pueblon kaupungin eteläpuolella. Kaupungin nimi tarkoittaa suomeksi risteysasemaa.Southeast Colorado Railfanning: La Junta Kaupungissa sijaitsee kaksi tunnettua museota: tärkeä kauppapaikka Bent's Fort sekä Koshare Indian Museum, jonka alkuperäisasukkaiden esineistökokoelmien katsotaan olevan eräs maailman kattavimmista. Intiaanimuseo myös järjestää ainutlaatuisia partiolaiskursseja intiaanitansseista sekä -asusteista. La Juntassa sijaitsee myös Picketwire Center for Performing Arts, jonka kulttuuritarjonta on laaja-alaista. Kaupungissa sijaitsi myös merkittävä Atchison, Topeka and Santa Fe -rautatien ratapiha, jossa suoritettiin kolmesta suunnasta saapuvien ja lähtevien junien vaihtotyöt. Ratapihalla myös lisättiin länteen meneviin juniin vetureita Raton Passin nousuja varten. Kaupungissa risteävät itään Newtoniin, länteen Puebloon sekä lounaaseen Las Vegasiin johtavat rataosat. Kaupungin ulkopuolella sijaitsee myös toisen maailmansodan aikana perustettu armeijan ilmavoimien koulutuskeskus. La Juntan lentoasema sijaitsee kahdeksan kilometriä pohjoiseen kaupungin keskustasta. Lentoasemalla on kaksi kiitotietä. ==Lähteet== Luokka:Coloradon kaupungit
Bailatino

Bailatino on tanssillinen liikuntamuoto, jonka ovat kehittäneet Päivi Laukkanen ja Satu Markkanen. Bailatinossa ei tarvita paria eikä kilpailla, vaan tärkeintä on liikkumisen ilo ja ilmapiiri, jossa tanssija voi nauttia musiikista, oman kehon käytöstä ja tanssisarjojen oppimisesta. Bailatino on Suomen Tanssiurheiluliiton rekisteröimä tuotemerkki. == Yleistä == Bailatinon perusajatuksena on tutustuttaa ihmiset latinalais-amerikkalaiseen musiikkiin ja kulttuuriin. Tunneilla harjoitellaan erilaisia latinalaistansseja, kuten esimerkiksi salsaa, sambaa, merengueta ja tangoa. Laji sopii kaikenikäisille, kuntoon tai sukupuoleen katsomatta. Bailatinon tarkoituksena onkin poistaa musiikillisesta liikunnasta siihen helposti kohdistuvia suorituspaineita. Bailatino-ohjaajat pitävät tunteja sekä alkeis- että jatkotasoilla ympäri Suomea. Ryhmiä on erikseen jopa raskaana oleville, äideille ja lapsille yhteisesti sekä alle kouluikäisille. Senioriryhmissä latinalaistanssien lisäksi lajeina ovat myös vakiotanssit quickstep sekä hidas valssi. == Aiheesta muualla == * Bailatino Tanssiurheiluliiton sivuilla Luokka:Latinalaistanssit Luokka:Tanssiurheilu
Raja-Jooseppi (ylikulkupaikka)

Raja-Jooseppi (, ja ) eli Raja-Jooseppi–Lotta on Inarin kunnassa, aivan Urho Kekkosen kansallispuiston rajan pohjoispuolella Suomen Venäjän vastaisella rajalla sijaitseva kansainvälinen rajanylityspaikka. Se on avoinna päivittäin kello 10–14. Ylityspaikalla on Suomen tullin toimipiste, Lapin rajavartioston ylläpitämä raja-asema ja rajavartioasema. Vuonna 2012 rajanylityspaikalla tehtiin 128 054 matkustajan henkilötarkastusta. Rajanylitysten määrä oli yli kaksinkertaistunut vuodesta 2009. Venäjän puoleinen rajanylityspaikka on nimeltään Lotta (usein tieliikenteen rajanylityspaikkaa kuvaavan lyhenteen kanssa muodossa ). Ylityspaikalta on 231 kilometrin matka Murmanskiin. Paikka on saanut nimensä Jooseppi Sallilasta, joka tunnettiin Raja-Jooseppina. Ylityspaikka kuuluu UK-puisto-Sompio-Kemihaara-Natura 2000 -luonnonsuojelualueeseen. Suomen tulli kirjoittaa nimen muodossa Raja- Jooseppi, mutta Venäjän ja Suomen rajanylityspaikkoja koskeva asetus vuodelta 1994 käyttää muotoa Rajajooseppi. Raja-asema avattiin Suomessa 25. tammikuuta 1967. Kahtena ensimmäisenä vuotena rajanylitys sallittiin vain Suomen ja Neuvostoliiton kansalaisille. Muiden maiden kansalaisille raja avattiin 1.8.1969 ja kansainvälinen rajanylityspaikka siitä tuli 4. syyskuuta 1989.http://niinidigi.kopioniini.fi/Rajamme_vartijat_117/pubData/source/Rajamme_vartijat2017_web2.pdf Ennen raja-aseman perustamista ylittivät suomalaiset rakentajat rajan rajavaltuutettujen myöntämillä rajanylitysluvilla 1960–1965, jolloin rakennettiin Neuvostoliiton puolelle tieyhteys Ylä-Tuulomaan ja Ylä-Tuuloman voimalaitos. Nykyään Raja-Joosepista aloitetaan usein vaellukset, jotka suuntautuvat Urho Kekkosen kansallispuistoon ja etenkin Saariselän erämaaosan maastoon. Valtioneuvosto päätti 22. marraskuuta 2023, että kansainvälisen suojelun hakeminen Suomen ja Venäjän välisellä maarajalla keskitetään Raja- Joosepin rajanylityspaikalle. Päätöksen piti olla voimassa 23. joulukuuta 2023 asti. Valtioneuvosto päätti kuitenkin 28. marraskuuta, että myös Raja-Jooseppi suljetaan ja turvapaikanhaku keskitetään lentoasemille ja vesiliikenteen rajanylityspaikoille. Päätös tuli voimaan keskiviikon 29.11. ja torstain 30.11. välisenä yönä ja päättyi 13. joulukuuta 2023. ==Lähteet== == Aiheesta muualla == * Raja-Jooseppi – EU:n pohjoisin kansainvälinen ylikulkupaikka Rajaviesti, Rajavartiolaitos * Kuva Raja-Joosepin rajanylityspaikalle Google Maps *Venäjän Luoteisen tullihallinnon tullit (sztu.customs.ru) Luokka:Inari Luokka:Suomen rajavartiolaitos Luokka:Suomen tulli Luokka:Kuolan piiri Luokka:Suomen ja Venäjän raja Luokka:Rajanylityspaikat
Lost & Found

Lost & Found eli ”Lostari” oli Helsingin Punavuoressa sijainnut yökerho. Se mainosti itseään Suomen ainoana heteroystävällisenä homobaarina. Vuonna 1996 Annankatu 6:een avattu Lost & Found oli alkuun nimenomaan seksuaalivähemmistöjen suosima, mutta sen löysivät pian myös musiikki- ja viihdealan julkkikset käteväksi paikaksi viettää iltaa herättämättä suurta huomiota. Yökerhon vakioasiakkaita olivat muun muassa Jussi 69, Terhi Kokkonen ja Wallu Valpio. Suosionsa huipulla olleen HIM-yhtyeen Ville Valokin oli kanta-asiakas, kunnes tuli haastattelussa maininneeksi Lost & Foundin eikä enää voinut olla ”Lostarissa” rauhassa faneiltaan. Rumpalit kokoontuivat keskustelemaan ammattiasioistaan tietyssä osassa yökerhoa ja kutsuivat yhteisöään nimellä ”Drummers' Association of Lost & Found”. Ravintola lopetti toimintansa 9.10.2011 kannattamattomana.Legendaarinen yökerho laittaa lapun luukulle, Yle, 5.10.2011, viitattu 5.10.2011 ==Lähteet== Luokka:Helsingin entiset ravintolat Luokka:Punavuori Luokka:Homoravintolat Luokka:Yökerhot
Eren Keskin

Eren Keskin (s. 24. toukokuuta 1959 Bursa) on Turkin kurdi asianajaja, joka on ajanut ihmisoikeusloukkausten uhrien asioita ja joutunut samalla itsekin vaikeuksiin. Hän on toiminut Turkin ihmisoikeusjärjestön IHD:n (Insan Haklari Dernegi) aktiivisena jäsenenä vuodesta 1986, osan aikaa puheenjohtajana. Keskin on puolustanut muun muassa tunnettua kurdikansanedustajaa Leyla Zanaa. Zana tuomittiin vankeuteen vuonna 1994, koska oli puhunut äidinkieltään kurdia Turkin parlamentissa. Keskin itse on saanut yli sata syytettä työstään ihmisoikeuksien puolesta, muun muassa siksi, että on puhunut julkisesti kurdikysymyksestä ja kidutuksesta sekä hankkinut julkisuutta aiheille. Suurin osa syytteistä on rauennut. Vuonna 1995 Keskin joutui vankilaan ihmisoikeustyönsä takia. Amnesty International julisti hänet mielipidevangiksi ja järjestön jäsenet ympäri maailmaa vetosivat hänen vapauttamisekseen. Vankilassa kuulemiensa kokemusten perusteella Keskin aloitti vuonna 1997 hankkeen, joka tarjoaa oikeusapua poliisin huostassa seksuaalisen väkivallan kohteeksi joutuneille naisille. Keskin edusti vuonna 1999 oikeudessa kurdien aseellisen oppositioryhmän PKK:n johtajaa Abdullah Öcalania. Luokka:Asianajajat Luokka:Ihmisoikeusaktivistit Luokka:Turkkilaiset henkilöt Luokka:Vuonna 1959 syntyneet Luokka:Elävät henkilöt
J. R. D. Tata

Jehangir Ratanji Dadabhoy Tata (29. heinäkuuta 1904 Pariisi, Ranska – 29. marraskuuta 1993 Geneve, Sveitsi) oli intialainen liikemies ja yksi ilmailun uranuurtajista Intian liike-elämässä. == Elämäkerta == J. R. D. Tatan isä oli intialainen parsi-zarathustralainen Ratanji Dadabhoy Tata ja äiti ranskalainen Suzanne Briere. J. R. D. Tatan isä oli intialaisen suurliikemiehen, Jamsetji Tatan, serkku. Tata vietti lapsuutensa Ranskassa ja hänen äidinkielensä oli ranska. Ranskan kansalaisena J. R. D. Tata palveli myös Ranskan muukalaislegioonassa. J.R.D. Tata sai kiinnostuksensa ilmailuun kuuluisalta ranskalaiselta lentäjältä, Louis Blériotilta, joka opetti Tataa lentämään. Tata toi lentotaitonsa Intiaan ja perusti vuonna 1932 Tata Airlinesin, josta tuli vuonna 1946 Air India. Kun yhtiö kansallistettiin vuonna 1953 Tata jatkoi sen johdossa. Tata opiskeli insinööriksi Cambridgen yliopistossa, mutta keskeytti opintonsa ja palasi Intiaan sukuyhtiön tehtäviin. Vuonna 1954 Tata sai Ranskan hallitukselta Kunnialegioonan kunniamitalin. Tata oli yksi Intian teollistumisen alkuunpanijoista. Tatan suku on yksi Intian rikkaimmista ja omistaa yrityksiä niin teräs-, tele-, kemikaali- kuin energia-alallakin. J. R. D. Tata nousi suvun yhtiöryppään, Tata Groupin, johtoon vuonna 1938, vain 34 vuoden iässä. Hän johti konsernia vuoteen 1991 ja koki sen nopean kasvun vuodet. J. R. D. Tata on haudattu Père Lachaisen hautausmaalle, Pariisiin. == Lähteet == Luokka:Intialaiset liikemiehet Luokka:Vuonna 1904 syntyneet Luokka:Vuonna 1993 kuolleet
Rabanus Maurus

Rabanus Maurus (noin 780 Mainz, Franken – 4. helmikuuta 856 Winkel) oli saksalainen teologi, benediktiinimunkki ja Mainzin arkkipiispa. Hän kirjoitti 22-osaisen ensyklopedian De rerum naturis eli Asioiden luonteesta (tunnetaan myös nimellä De universo), kommentteja Raamattuun ja esseitä koulutuksesta ja kieliopista. Hän oli yksi karolingien ajan merkittävimmistä opettajista ja kirjoittajista. Hän ystävystyi Lothar I:n kanssa. Maurusta pidetään myös varhaisen keskiajan parhaana hymnirunoilijana, ja hän oli ensimmäisiä saksalaisia runoilijoita, joka kirjoitti latinankielisiä hymnejä. Hänen hymneistään on säilynyt käytössä hymni "Veni Creator Spiritus". Se on Suomen evankelis-luterilaisen kirkon virsikirjassa virsi 111 ("Oi Pyhä Henki, Herramme") ja Ruotsin kirkon virsikirjassa virsi 50. Rabanus Maurus syntyi aatelisperheeseen Mainzissa, ja opiskeli Toursissa Alkuinin ohjauksessa. == Lähteet == Luokka:Keskiajan filosofit Luokka:Keskiajan katoliset arkkipiispat Luokka:Benediktiinit Luokka:Mainzin historia Luokka:Saksalaiset virsirunoilijat
Tietojenkäsittelytekniikka

Tietojenkäsittelytekniikka () on teknillisissä yliopistoissa käytetty nimitys kokonaisuudesta, johon tietojenkäsittelytieteen piiriin kuuluvien alueiden ohella sisältyy tietojenkäsittelyjärjestelmien toteutustekniikkaan liittyviä aineita kuten tietokonetekniikka, digitaalitekniikka, signaalinkäsittely, tietoliikennetekniikka ja joskus myös eri tekniikan alojen aiheita kuten geoinformatiikka, robotiikka ja automaatiotekniikka. Luokka:Tietojenkäsittelytiede
Tapaturmavakuutusosakeyhtiö Ilmarinen

Tapaturmavakuutusosakeyhtiö Ilmarinen perustettiin vuonna 1924 Viipurissa vahinkovakuutusyhtiö Karjalan sisaryhtiöksi.Tapaturmavakuutusosakeyhtiö Ilmarinen. Suomen elinkeinoelämän keskusarkisto Elma.elka.fi Talvisodan jälkeen yhtiön pääkonttori siirtyi Helsinkiin, jatkosodan alussa takaisin Viipuriin ja jälleen Helsinkiin, kun Viipuri menetettiin toistamiseen vuonna 1944. Vuonna 1947 Ilmarisen pääomistaja Vakuutusosakeyhtiö Pohjola fuusioi Ilmarisen, Karjalan ja Imatran uudeksi yhtiöksi, joka nimettiin Imatra- Karjalaksi. Viimeisenä itsenäisenä toimintavuonna 1947 Ilmarisen vakuutusmaksutulot olivat 4 miljoonaa markkaa. Yhtiön toimitusjohtajana oli vuodesta 1925 raumalaissyntyinen Lauri Haaksi (1893–1964). Hänen edeltäjänsä oli lyhyen aikaa Karjalan toimitusjohtaja K. O. Ifström. == Katso myös == *Vakuutusyhtiö Karjalan pääkonttori == Lähteet == == Aiheesta muualla == * Tapaturmavakuutus Oy Ilmarinen - viipurilaisen vakuutusyhtiön vaiheita Luokka:Suomalaiset vahinkovakuutusyhtiöt Luokka:Viipurin historia Luokka:Entiset suomalaiset vakuutusyhtiöt Luokka:Viipurilaiset yritykset
Manne Siegbahn

Karl Manne Georg Siegbahn (3. joulukuuta 1886 - 26\. syyskuuta 1978)Karl Manne Georg Siegbahn oli ruotsalainen fyysikko, joka sai Nobelin fysiikanpalkinnon 1924 löydöistään röntgenspektroskopian alalta. Siegbahn väitteli tohtoriksi Lundin yliopistosta vuonna 1911. Väitöskirjan otsikko oli Magnetische Feldmessungen (magneettikenttämittauksia). Opintojensa aikana hän toimi professori Johannes Rydbergin assistenttina. Vuodesta 1912 vuoteen 1937 Siegbahn kehitti uusia menetelmiä ja laitteita röntgenspektroskopiamittauksiin, mistä hänet myöhemmin Nobelin palkinnolla palkittiin. Vuonna 1920 Rydbergin kuoltua hän sai professorin viran ensin Lundin yliopistosta, sittemmin vuonna 1923 Uppsalan yliopistosta, ja vuonna 1937 Ruotsin kuninkaallisesta tiedeakatemiasta. Siegbahn meni naimisiin Karin Högbomin kanssa 1914 ja he saivat kaksi poikaa. Toinen pojista, Kai Manne Börje Siegbahn, jakoi vuonna 1981 Nobelin fysiikanpalkinnon Nicolaas Bloembergenin ja Arthur Leonard Schawlowin kanssa. ==Katso myös== * Siegbahnin notaatio (spektriviivojen perinteinen nimeäminen) == Lähteet == ==Aiheesta muualla== *Biografia Nobel-säätiön sivuilla Luokka:Ruotsalaiset fyysikot Luokka:Nobelin fysiikanpalkinnon saajat Luokka:Ranskan tiedeakatemian jäsenet Luokka:Vuonna 1886 syntyneet Luokka:Vuonna 1978 kuolleet
Parannus

Parannus on kristillisessä terminologiassa yksilön toimintaa, joka kuuluu osana yksilön muuttumiseen Jumalalle otolliseksi. Parannuksen ja uskon suhde kuuluu olennaisena osana vanhurskauttamisoppiin. Vaikka kristittyjen kesken vallitsee varsin suuri yksimielisyys siitä, että Jeesus Kristus vapahtaa syntisen ihmisen, eri kirkkokunnilla on hyvinkin erilaiset näkemykset yksilön pelastumisen mekanismista. Luterilaisessa teologiassa parannus on uskon aikaan saama ilmiö, jossa yksilö luopuu Pyhän Hengen johdattamana synnillisestä elämästä ja tekee lähimmäisilleen rakkauden tekoja. Parannusta edeltää usein Jumalan lain tuntemuksen aiheuttama kauhu, josta usko Jeesuksen sovitustyöhön vapauttaa. Luterilaisessa teologiassa jo pelkkä usko on riittävä ehto pelastumiselle, mutta se aiheuttaa pelastuneessa mielenmuutoksen, joka näkyy hyvänä elämänä. Koska yksilö on kuitenkin altis pahaan läpi elämänsä, parannus jää väistämättä epätäydelliseksi. Tämä ei kuitenkaan haittaa, sillä Jeesuksen sovitustyö tekee yksilöstä Jumalan edessä täydellisen. == Katso myös == * Katumus ==Aiheesta muualla== *Suomen rauhanyhdistysten keskusyhdistyksen sivu aiheesta *Suomen evl. kirkon Katekismus aiheesta Luokka:Kristilliset käsitteet Luokka:Spiritualiteetti
Sucre (osavaltio)

Estado Sucre on yksi 23:sta osavaltiosta, joihin Venezuela on jaettu. Osavaltion pääkaupunki on Cumaná. Sucren pinta-ala on 11 800 km² ja asukkaita oli vuoden 2011 laskennassa noin 896 000. == Kunnat == Sucre muodostuu 15 kunnasta (), jotka ovat (kunnan hallinnollinen keskus suluissa): # Andrés Eloy Blanco (Casanay) # Andrés Mata (San José de Aerocuar) # Arismendi (Río Caribe) # Benítez (El Pilar) # Bermúdez (Carúpano) # Bolívar (Marigüitar) # Cajigal (Yaguaraparo) # Cruz Salmerón Acosta (Araya) # Libertador (Tunapuy) # Mariño (Irapa) # Mejía (San Antonio del Golfo) # Montes (Cumanacoa) # Ribero (Cariaco) # Sucre (Cumaná) # Valdez (Güiria) == Lähteet == == Aiheesta muualla == Luokka:Venezuelan osavaltiot
Päivän lööppi

Päivän lööppi (myöhemmin Päivän Hytönen) oli suomalainen televisiokanava Nelosella vuosina 1997–1998 esitetty päivittäinen ajankohtaisohjelma. Ensimmäinen ohjelma esitettiin 1. kesäkuuta 1997, samana päivänä kun televisiokanava Nelonen aloitti lähetyksensä. Ohjelman pääjuontajana toimi Mattiesko Hytönen. Alun perin ohjelmaan kaavailtiin juontajaksi Simo Rantalaista, mutta pahoinpitelykohun seurauksena hänet hyllytettiin. Ohjelman alkuaikoina toisena juontajana toimi Wilma Schlizewski, ja katureportterina Jari Komulainen. Ohjelmassa haastateltiin kulloisenkin päivän iltapäivälehden lööppiin liittyvää julkisuuden henkilöä. Haastattelujen lisäksi Hytönen osallistui erilaisiin aktiviteetteihin. Esimerkiksi eräästä ohjelmasta nousi kohu, kun juontaja Hytönen benjihyppäsi, jolloin köysi katkesi ja Hytönen lämähti hurjalla vauhdilla veteen. Ohjelman lopussa ei selvinnyt selvisikö hän hengissä. Myöhemmin selvisi, että kohtauksessa oli käytetty stunttina nukkea. ==Päivän lööppi populäärikulttuurissa== Jope Ruonansuu levytti vuonna 1997 kappaleen Mattiesko Hytönen, jossa viitataan Päivän lööppi -ohjelmaan. Kappale julkaistiin Ruonansuun studioalbumilla Vara Mara sekä erillisenä singlenä kappaleen Kaikki menee kuin sovittelee kanssa. ==Lähteet== Luokka:1990-luvun suomalaiset keskusteluohjelmat Luokka:Makasiiniohjelmat Luokka:Nelosen televisio-ohjelmat
Peter Lindgren

Peter Sven Malcolm Lindgren (s. 6. marraskuuta 1973) on ruotsalainen muusikko, kitaristi. Parhaiten hänet tunnetaan ruotsalaisen progressiivisen metalliyhtye Opethin toisena kitaristina, jonka tehtävistä hän erosi toukokuussa 2007. Lindgren käyttää soittaessaan PRS:n ja Gibsonin kitaroita, Laneyn vahvistimia sekä BOSSin efektipedaaleita. ==Opeth== Lindgren liittyi Opethiin vuonna 1991. Vaikka hänen pääinstrumenttinsa oli kitara, hän liittyi yhtyeeseen keikkabasistiksi. Samana vuonna Lindgren sai kuitenkin Opethissa pysyvän aseman, kun silloinen kitaristi Kim Pettersson jätti yhtyeen ja Lindgren saattoi siirtyä omaan kitaristin rooliinsa. Lindgren on ollut myös mukana yhtyeen kappaleiden tekemisessä, vaikka pääpaino säveltämisessä onkin laulaja- kitaristi Mikael Åkerfeldtillä. Lindgren on soittanut Opethin jokaisella studioalbumilla vuoteen 2005 asti. Opethin kitaristina Lindgren soitti yhdessä laulaja-kitaristi Åkerfeldtin kanssa kitarasoolot. Lindgren ja Åkerfeldt soittivat sooloja kappaleissaan jokseenkin yhtä paljon ja sen mukaan, kummalle tietyn kappaleen soolo milloinkin sopi. ==Diskografia== Opeth *Orchid (1995) *Morningrise (1996) *My Arms, Your Hearse (1998) *Still Life (1999) *Blackwater Park (2001) *Deliverance (2002) *Damnation (2003) *Ghost Reveries (2005) ==Lähteet== ==Aiheesta muualla== * Lindgren Opethin sivuilla Luokka:Ruotsalaiset metallimusiikin kitaristit Luokka:Opeth Luokka:Vuonna 1973 syntyneet Luokka:Elävät henkilöt
Mikael Källman

Paul Mikael Källman (s. 12. helmikuuta 1964 Karjaa) on entinen suomalainen käsipalloilija. Hän on lajin kaikkien aikojen menestynein suomalaispelaaja. Källman on valittu Suomen parhaaksi käsipallonpelaajaksi 14 kertaa: vuosina 1985–1996 sekä 2000 ja 2002.http://www.abo.fi/~jbacklun/handball.htm Suomen käsipallosivut ==Pelaajaura== ===Seurataso=== Källman aloitti käsipallon pelaamisen 12-vuotiaana Karjaan BK-46:ssä vuonna 1976 ja pelasi seuran edustusjoukkueessa 1980–1987. Seuraavana vuonna hän siirtyi ammattilaiseksi Saksan Bundesligan SG Wallau-Massenheimiin. Wallau-Massenheimissä hänet valittiin parhaaksi ulkomaalaiseksi pelaajaksi neljä kautta ja yleisö valitsi hänet Bundesligan parhaimmaksi pelaajaksi 1992. Hän voitti Saksan mestaruuden kaksi kertaa, Saksan cupin kaksi kertaa, Saksan supercupin kerran ja EHF-cupin kerran. Yhdeksän vuoden jälkeen Källman palasi Suomeen ja pelasi Ekenäs IF:ssä yhden kauden. Tämän jälkeen Källman siirtyi taas Saksaan, TUSEM Esseniin missä hän pelasi kaksi vuotta. Uran päätteeksi Källman pelasi BK-46:ssa 1997–2003. Yhteensä Källman teki SM-sarjassa 2560 maalia. ===Maajoukkue=== Suomen maajoukkueessa Mikael Källman pelasi 117 A-maaottelua ja teki niissä yhteensä 768 maalia. Ensimmäisen A-maaottelunsa Källman pelasi 7. helmikuuta 1982 Belgiaa vastaan. Hän teki ottelussa viisi maalia. Sadannen A-maaottelunsa hän pelasi 6. marraskuuta 1994 Riihimäellä Ruotsia vastaan. Viimeisen A-maaottelunsa Källman pelasi 6. huhtikuuta 1997 Sveitsiä vastaan. ==Valmentajaura== Mikael Källman valmensi Karjaan BK-46:tta kaudesta 2001–2002 kauteen 2007–2008. Ensimmäiset kaudet hän toimi pelaajana-valmentajana, mutta vuonna 2003 hän lopetti pelaajauransa ja ura jatkui ainoastaan valmentajana. Hän johti BK:n kolmeen Suomen mestaruuteen, joista kaksi ensimmäistä tuli pelaaja-valmentajana. Källman siirtyi kaudelle 2008–2009 valmentamaan Kauniaisten HC Westiä, joka heti ensimmäisellä valmennuskaudella voitti käsipallon miesten Suomen cupin. Kesäkuussa 2009 Källman valittiin kaksivuotisella sopimuksella Suomen miesten käsipallomaajoukkueen päävalmentajaksi. Kaudella 2009-2010 loukkaantumisista läpi kauden kärsinyt West saavutti Källmanin johdolla toistamiseen hopeaa. Suoritus tiesi Källmanille kauden päätteeksi vuoden valmentajan titteliä. HC West voitti seurahistoriansa ensimmäisen Suomen mestaruuden kaudella 2010-2011. Mestaruus on Källmanille kaikkiaan uran 11. ja valmentajana toinen ja tiesi toisena vuotena peräkkäin vuoden valmentajan titteliä. Källman solmi keväällä 2015 kolmen vuoden valmennussopimuksen Atlas Vantaan kanssa, mutta se purettiin jo elokuussa 2016. ==Perhe ja siviiliura== Källman asuu Tammisaaressa ja työskentelee poliisina. Hänellä on neljä lasta. Hänen poikansa Benjamin Källman on jalkapalloilija. ==Lähteet== Luokka:Suomalaiset käsipalloilijat Luokka:Suomalaiset käsipallovalmentajat Luokka:Vuonna 1964 syntyneet Luokka:Elävät henkilöt